༄༅།།ཀུན་མཁྱེན་ཤཱཀྱ་ཀརྨ་པ།།ཀ་ར་ཀ་ཏན་ཀ་ཤི་ཀ།ནགས་ཀླུང་ཆུ་ཀླུང་དབའ་ཀློང་ཀླུ།།ཀ་དག་ཀློང་ཡངས་ཀློང་དུ་གྱུར།།ཀ་ཀུ་བྷ་ཡ་ཀ་དམྤ།།ཀ་ཤ་ཀུ་ཤ་ཀ་མ་ལ།།ཀུནྡ་ཀུ་མུད་ཀིང་ཤུ་ཀ།ཀ་ར་ཝཱིར་ཀེ་ཏ་ཀ།ཤིང་ཀུན་ཨ་ཀྲོང་དར་ཡ་ཀན།།ཀ་པེད་ཀུ་བ་ཀིམ་པའི་འབྲས།།ཀཎྜ་ཀ་རི་གཡའ་ཀྱི་མ༑༑ན་རཱི་ཀེ་ལ་ཀ་ཀོ་ལ།།ཀེ་ལ་ཤ་དང་ཀ་ལིངྐ༌།།ཀཽ་ཤཱམྦཱི་དང་ཀོ་ས་ལ།།ཀ་མ་ཏ་དང་ཀོའུ་ཤི་ཀ།ཀཱཏྱཱ་ཡ་ན་ཀཽཎྜི་ནྱ།།ཀེའུ་ཚང་དུ་ཀོ་ཀྲད་དང༌།།ཡུངས་ཀར་ཀ་རུ་ཐོད་ལེ་ཀོར།།ཀུ་ཤུ་གུར་ཀུམ་ཀ་ཅ་ཀུན།།བསགས་ཀྱང་འཐབ་ཀྲོལ་ཕུང་ཀྲོལ་རྒྱུ།།ཀྱེ་མ་ཀྱི་ཧུད་ཀྱེ་ཧོ་ཀྭ།ཀྱེ་ཀྱེ་ཀྱོང་ཀྱོང་ཀོང་ཀོང་དུ།།ཀྲོག་ཀྲོག་ཀྲབ་ཀྲབ་མགོ་ཀྱོག་ཀྱོག།ཀྲོང་ཀྲོང་ཀོག་གིས་ཀེར་ལངས་ནས།།ཀུ་རེས་དོ་ཀེར་ཀོ་སྐོ་འདེགས།།ཀུ་ཅོ་ཀྱལ་ཀ་ཀླན་ཀའི་རྒྱུ།།འོན་ཀྱང་ལན་ཀན་ཉེན་ཀོར་དུ།།ཀ་ལན་ཏ་ཀ་ཅོ་ཀ་དང༌།།ཀ་ལ་པིངྐའི་ཀྱུར་ཀྱུར་སྐད།།ཀིའུ་ཀུན་དོང་ཀག་ཀི་ཀང༌།།སྟོད་ཀོར་ཀླད་ཀོར་ཀླད་དོན་དང༌།།ཀེ་ཤ་ཞབས་ཀྱུ་ལྕགས་ཀྱུས་བཏབ།།ཀར་ཀར་ཟུག་ལངས་བད་ཀན་ཆུའི།།ཀུ་ཡ་ཀན་འོག་རྩ་ཀྱལ་ཀྱལ།།རུས་ཀྲང་ཀྲང་ངེ་སྐྱིལ་ཀྲུང་བཅས།།འབྱམས་ཀླས་མཐའ་ཀླས་ཀློག་ཀྱང་ཀླག།སྟོན་ཀ་དཔྱིད་ཀ་གཉིས་ཀའི་དུས།།གླང་ཆེན་ཐལ་ཀར་བེར་ཀས་བརྡུངས།།ཀ་ལཱ་པ་ཡིས་ཀླ་ཀློ་བཅོམ།།ཀ་བ་ཀ་ཙ་ལིནྡས་ཀླུབས།།ཀརྴ་པ་ཎ་ཀེ་ཀེ་རུ།།ཀང་ཀ་འདི་ཀོ་ཀླག་ཅོར་ཆེ།།ཀེང་རུས་ཀ་ལིའི་ཀླད་པ་ཟ།།ཀུན་ནས་ཀུན་ཏུ་པགས་ཀབ་ཀོབ།།ཀུ་ཧུའི་མགྲིན་སོགས་ཀ་རྐྱང་ངོ༌།།དཀར་ཆག་མ་དཀྲུགས་དཀོར་མཛོད་དཀྲོགས།།དཀྱིལ་འཁོར་དཀྱིལ་དུ་དཀྲོང་བསྐྱེད་དཀའ།།དཀའ་ཐུབ་དཀའ་སྤྱད་དཀོན་ཅོག་དཀོན།།མདོག་དཀར་དཀྱེལ་ཆེ་སྤྱན་དཀྱུས་རིང༌།།དཀྱུས་མའི་དཀོར་རྫས་དྲི་མ་དཀུ།།དཀོས་ཐག་ཀུན་དཀྲིས་གོས་ཀྱིས་དཀྲིས།།དཀུ་སྐབས་དཀུ་ཟླུམ་དཀུ་མ་རྙོངས།།སྤྲིན་དཀྲིགས་ཞོ་དཀྲོགས་རོལ་མོ་དཀྲོལ།།དཀར་ཡོལ་ཆག་དཀྲུམ་དཀྱུ་སར་དཀྱུས།།དཀའ་འགྲེལ་དཀྲིགས་ཕྲག་དཀན་གཟར་པོ།།ཕན་ཚུན་དཀྲུགས་སོགས་ད་འཕུལ་ཀའོ།།བཀྲ་ཤིས་བཀྲག་མདངས་ཚོན་བཀྲ་བཀྲམ།།བཀའ་བསྒོས་ཁྲལ་ཁལ་སྲད་བུ་བཀལ།།ཕོ་ཉ་སྟོན་མོ་འོད་སྤྲུལ་བཀྱེ།།དགོངས་པ་ཁྲལ་བཀྲལ་དགོངས་བཅིངས་བཀྲོལ།།དྲི་མ་བཀྲུ་བཀྲུས་བཀྲེན་ཅིང་བཀྲེས།།བཀར་ནས་བཀྱིགས་ཏེ་སྲོག་བཀུམས་བཀྲོངས།།བཀད་སར་སྣོད་བཀང་ཐུགས་དམ་བཀང༌།།བསྙེན་བཀུར་བཀུར་སྟིས་གོང་དུ་བཀུར།།བཀོད་ལེགས་བདེར་བཀོད་ཟུར་བཀོལ་དང༌།།ཤིང་བཀུག་བཀས་ཤིང་གཡོག་ཏུ་བཀོལ།།གནང་བཀག་སྨན་བཀུ་བཀུས་ཏེ་བོར།།གོས་བཀབ་གཞུ་བཀང་རྩ་བ་བཀོག།བཀའ་དྲིན་བཀའ་བཏགས་བཀའ་བློ་བདེ།།བཀའ་བཀྱོན་བརྒྱད་བཀག་ཁོན་དུ་བཀོན།།ལམ་བཀག་སྤ་བཀོང་རྒྱལ་པོས་བཀྲབས།།ལུས་བཀན་ལག་བཀན་བཀྲོས་ནས་བཀྲི།།མདོ་བཀླགས་མགོ་བཀད་ཐགས་ཀྱི་བཀད།།བཀྱལ་བའི་ངག་སོགས་བས་འཕུལ་ཀའོ།།རྐང་ལག་རྐ་ཞིང་རྐན་དང་རྐུབ།།ཆོམ་རྐུན་རྐྱན་དང་ཕྱེ་རྐྱལ་རྐུ།།རྐོང་པ་ཆིག་རྐྱང་ས་རྐོ་རྐོས།།གན་རྐྱན་རྐེད་རྐྱོང་རྐོན་པ་འཛུགས།།རྐ་མགོའི་རྐྱལ་རྩེད་རི་དྭགས་རྐྱང༌།།རྒྱུ་རྐྱེན་ལ་སོགས་རར་བཏགས་ཀའོ།།ལྐོག་གྱུར་ལྐོག་མ་ལྐོག་ཤལ་དང༌།།ངག་ལྐུགས་ལ་སོགས་ལར་བཏགས་ཀའོ།།སྐ་ཅོག་སྐལ་ལྡན་སྐར་མ་སྐག།སྐུ་སྐེམ་སྣུམ་སྐུད་སྐུད་པ་སྐྱོལ།།སྐྱོ་མའི་སྐྱག་པ་སྐྱུང་ཀས་སྐྱུད།།སྐ་རགས་སྐྱེར་སྐྱ་སྐྱུ་རུ་ར།།སྐྱེས་བུ་སྐྱེམས་ཀྱི་སྐོམ་སྐྱུར་སྐོལ།།གོས་སྐོན་སྐྱེན་ཡང་སྐྱུར་བས་སྐྱོ།།སྐེམ་བྱེད་སྐུལ་བྱེད་སྐོར་བ་བྱེད།།སྐྱུ་རུམ་སྐྱུ་གང་སྐྱུགས་པས་སྐྱེངས།།སྐྲན་དང་སྐྱིགས་བུ་སྐྱ་རྦབ་སྐྲངས།།རི་སྐྱེགས་ཆུ་སྐྱར་སྐྱ་གའི་སྐད།།སྐུན་བུ་སྐམ་པ་སྐྱ་བ་སྐྱོགས།།དགེ་སྐོས་བྲོ་སྐྲབ་ཌ་རུ་སྐྲོག།སྐུད་པོ་སྐྱོ་ངོགས་སྙན་སྐྱོས་སྐྲག།རྒྱ་སྐྱེགས་སྐྱེད་ཚལ་སྐྱེར་བའི་སྐས།།སྐེ་དང་ཨོག་སྐོར་ཆུ་སྐྱེགས་སྐྱེས།།སྐྱི་གཡའི་སྐྱོན་སྐྱོབ་སྐྱབས་འགྲོ་སྐྱོར།།འཚོ་སྐྱོང་རེ་སྐོང་སྐྱིན་གོར་སྐོགས།།སྲབ་སྐྱོགས་སྐྱེས་བཟང་རྒྱལ་གྱི་སྐུགས།།བྱ་སྐྱིབས་སྐར་ཁུང་སྐོར་ཚེར་སྐྱིད།།སྐྱེལ་མ་སྐྱེས་ཆེན་སྐྱོས་མ་སྐྲོད།།ཆུ་སྐྱོམ་ཞོ་སྐྲོག་རྩིས་ཀྱི་སྐྱེག།ཇི་སྐད་འདི་སྐད་ཁ་སྐོང་སྐབས།།ས་སྐྱོང་སྐྱང་ནུལ་སྐམ་རེ་སྐན།།སྐ་ཅིག་སྐྲ་སྐྱེས་ཤིང་སྐྲུས་པ།།སྦས་སྐུངས་མཐའ་སྐོར་སྐོབས་སུ་ཆུད།།རང་སྐལ་སྐྱེ་མཆེད་ཐུགས་དམ་སྐོང༌།།བྱ་སྐོན་སྐྱི་དཀར་སྐྱེ་ཚེའི་འབྲུ།།སྐྱོ་མ་སྔ་བཙན་སྐྱིལ་ཀྲུང་སྐྱོད།།སྐྱ་རེངས་ཞལ་སྐྱིན་སར་བཏགས་ཀའོ།།འདོད་ལ་བརྐམ་པས་བརྐུ་བྱ་བརྐུས།།སྲ་བརྐྱང་ལག་བརྐྱང་བརྐོ་བྱ་བརྐོས།།བས་འཕུལ་ར་མགོ་ལྡན་པའི་ཀའོ།།བྱུག་པ་བསྐུ་བསྐུས་ལག་བསྐུམ་བསྐུམས།།འཕྲིན་འགན་དབང་བསྐུར་ཆོས་ལ་བསྐུལ།།ནོར་བསྐྱི་བསྐྱིས་དང་སྐྱིན་པ་བསྐྱལ།།གོས་བསྐོན་རྟར་བསྐྱོན་བསྐྱར་ནས་བསྐྲད།།གཅོམ་བསྐྱུངས་ཟས་བསྐྲུ་བསྐྱེད་ཅིང་བསྐྲུན།།བསྐལ་མེས་མཚོ་བསྐམས་ཆུ་བསྐྱིལ་བསྐྱམས།།བསྐལ་དོན་བསྐུངས་ཤིང་འཇིགས་བསྐྱབས་བསྐྱངས།།འཕོ་བསྐྱས་རྒྱང་བསྐྱུར་བྱ་བ་བསྐྱུངས།།མི་བསྐྱོད་རྒྱ་བསྐྱེད་བརྗེད་པའི་བསྐྱུད།།བས་འཕུལ་ས་མགོ་ལྡན་པའི་ཀའོ།།